/* KOM(2011) 167 v konečnom znení - COD 2009/0059 */ STANOVISKO KOMISIE podľa článku 294 odseku 7 bodu c) Zmluvy o fungovaní Európskej únie k pozmeňujúcemu a doplňujúcemu návrhu Európskeho parlamentu týkajúcemu sa pozície Rady v súvislosti s návrhom NARIADENIA EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 1934/2006, ktorým sa ustanovuje nástroj financovania spolupráce s industrializovanými krajinami a územiami a inými krajinami a územiami s vysokými príjmami (ICI+)





[pic] | EURÓPSKA KOMISIA | Brusel, 1.4.2011 KOM(2011) 167 v konečnom znení 2009/0059 (COD) STANOVISKO KOMISIEpodľa článku 294 odseku 7 bodu c) Zmluvy o fungovaní Európskej úniek pozmeňujúcemu a doplňujúcemu návrhu Európskeho parlamentutýkajúcemu sa pozície Rady v súvislostis návrhom NARIADENIA EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 1934/2006, ktorým sa ustanovuje nástroj financovania spolupráce s industrializovanými krajinami a územiami a inými krajinami a územiami s vysokými príjmami (ICI+) 2009/0059 (COD) STANOVISKO KOMISIEpodľa článku 294 odseku 7 bodu c) Zmluvy o fungovaní Európskej úniek pozmeňujúcemu a doplňujúcemu návrhu Európskeho parlamentutýkajúcemu sa pozície Rady v súvislostis návrhom NARIADENIA EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 1934/2006, ktorým sa ustanovuje nástroj financovania spolupráce s industrializovanými krajinami a územiami a inými krajinami a územiami s vysokými príjmami (ICI+) 1. Úvod V článku 294 ods. 7 písm. c) Zmluvy o fungovaní Európskej únie sa ustanovuje, že Komisia vydá k pozmeňujúcim a doplňujúcim návrhom Európskeho parlamentu v druhom čítaní stanovisko. Stanovisko Komisie k zmenám a doplneniam navrhnutým Parlamentom sa uvádza ďalej v texte. 2. KONTEXT Dátum, kedy bol návrh odoslaný Parlamentu a Rade. 21. apríla 2009 Dok. KOM(2007) 197 v konečnom znení 2-2009/0059 (COD), korigendum z 30. novembra 2009, zmenený a doplnený 1. decembra 2009 (nadobudnutie platnosti Lisabonskej zmluvy) Dátum vydania stanoviska Parlamentu v prvom čítaní: 21. októbra 2010 Dátum, kedy bol zmenený a doplnený návrh odoslaný Parlamentu a Rade: žiadny Dátum uzavretia politickej dohody o pozícii Rady: žiadny Dátum formálneho prijatia pozície Rady: 10. decembra 2010 Dátum vydania stanoviska Parlamentu v druhom čítaní: 3. februára 2011 3. Účel návrhu Komisia predložila tento návrh v rámci strednodobého hodnotenia finančných nástrojov pre vonkajšiu činnosť s cieľom vyplniť legislatívnu medzeru : EÚ totiž v štyridsiatich šiestich partnerských krajinách po celom svete nemôže financovať činnosti, ktoré nepatria jednoznačne do kategórie oficiálnej rozvojovej pomoci (ODA). Táto situácia vyplýva zo skutočnosti, že nariadenie o DCI (článok 2 ods. 4) vylučuje väčšinu opatrení, ktoré nespĺňajú kritériá ODA stanovené výborom pre rozvojovú pomoc Organizácie pre hospodársku spoluprácu a rozvoj [OECD/DAC (ďalej len „kritériá DAC“] s niekoľkými výnimkami. Financovanie opatrení nespĺňajúcich kritériá ODA v krajinách spadajúcich do pôsobnosti DCI nepovoľuje žiadne iné právne ustanovenie. Názory Komisie a Parlamentu na zlučiteľnosť niektorých opatrení s kritériami ODA sa v niekoľkých oblastiach rozchádzajú. EP našiel v rámci procesu „demokratickej kontroly“ (keď sa Komisia radí s EP o strategických dokumentoch a viacročných programoch) a takisto v priebehu komitologického postupu (keď EP kontroluje ročné akčné programy/ programy činnosti) niekoľko problematických príkladov opatrení, ktoré nepovažoval za ODA. Následne EP schválil sériu uznesení, v ktorých kritizuje Komisiu za prekročenie svojich výkonných právomocí schválením takýchto projektov v zmysle nariadenia DCI a žiada o och stiahnutie. Preto boli niektoré druhy opatrení financované mimo pôsobnosti DCI v rámci prípravných akcií, ktoré EP vytvoril na tento účel (t. j. obchodné a vedecké výmeny s Indiou a Čínou, spolupráca s krajinami so stredne vysokými príjmami v Ázii a Latinskej Amerike). Prípravné akcie boli ukončené v roku 2009. Komisárka Ferrerová – Waldnerová a predsedovia príslušných výborov EP dosiahli dohodu, že európski študenti a učitelia zapojení do vonkajšej časti programu Erasmus Mundus sa budú financovať z DCI len do konca roku 2009. Vyplnením medzery by sa malo zabezpečiť aj to, že bude možné financovať niektoré energetické projekty a činnosti verejnej diplomacie , ktoré nebudú spĺňať kritériá ODA (napr. v Ázii, Strednej Ázii a v Iraku/Iráne). Návrh Komisie je pragmatickým riešením tohto problému ad hoc: jednoducho pridáva krajiny DCI do súčasného nástroja pre industrializované krajiny. Tento nástroj sa považoval za najvhodnejší, pretože EÚ ho využíva na financovanie spolupráce pri sledovaní záujmov, ktoré sa netýkajú rozvoja. Jeho všeobecný cieľ politiky sa bude vzťahovať aj na krajiny DCI: „konkrétnym spôsobom reagovať na potrebu posilnenia väzieb a užšie s týmito krajinami a územiami spolupracovať na dvojstrannej, regionálnej alebo viacstrannej báze, aby sa vytvorilo priaznivejšie prostredie na rozvoj vzťahov Spoločenstva s týmito krajinami a územiami a podporil dialóg a zároveň posilňovali záujmy Únie.“ Návrh je obmedzený časovo na obdobie 2010 – 2013, ako aj pôsobnosťou, pokiaľ ide o obsah z hľadiska politiky a vplyv na rozpočet. Neprejudikuje žiadne budúce návrhy pre budúcu generáciu finančných nástrojov na vonkajšiu činnosť v rámci nasledujúceho finančného rámca. Návrh Komisie z rozpočtového hľadiska už EP prijal: na náhradu prípravných akcií a zabezpečenie opatrení, ktoré nespĺňajú kritériá ODA, boli v rozpočte na rok 2010 vytvorené nové rozpočtové riadky s potrebnými prostriedkami, kým návrh nebude formálne schválený. Ak návrh nebude schválený, rozpočtové prostriedky nemožno použiť bez toho, aby pre to existoval právny základ. 4. Stanovisko Komisie k pozmeňujúcemu a doplnujúcemu návrhu Európskeho parlamentu 4.1 Zmeny a doplnenia prijaté Komisiou Komisia môže prijať text v znení, na ktorom sa tri inštitúcie dohodli počas trialógov, ktoré sa uskutočnili v októbri a novembri 2010 (body odôvodnenia 1; 2; 3; 4; 5; 6; 7; 8; 9; a články 1; 2; 3; 4; 5.2; 7; 8; 9.1; 12; 13 a 14). Pre informáciu, tieto body odôvodnenia a články boli schválené Radou už v prvom čítaní. 4.2 Zmeny a doplnenia odmietnuté Komisiou Komisia nemôže prijať články týkajúce sa delegovaných aktov a otázok súvisiacich s komitológiou (bod odôvodnenia 8a, článok 6.1; 14a; 14b; 14c (delegované akty), článok 6.3; vypustenie článku 15 (Komitológia)) Komisia nemôže prijať článok 16 o finančných ustanoveniach, v ktorom sa uvádza, že peniaze DCI nemožno použiť na financovanie ICI+. Táto zmena a doplnenie sú neprijateľné. Rozhodnutie o zdroji financovania je podmienkou rozpočtových orgánov pri každoročnom schvaľovaní rozpočtu. Nemôže byť súčasťou legislatívneho aktu. Článok by sa mal držať štandardných ustanovení ustanovených v každom finančnom nástroji. S cieľom dosiahnuť dohodu a ubezpečiť inštitúcie je však Komisia pripravená vydať vyhlásenie, v ktorom pripomenie, že referenčná finančná suma stanovená v článku 16 pre krajiny uvedené na zozname v prílohe II sa použije prostredníctvom príslušných rozpočtových riadkov, ktoré sú určené na iné činnosti ako oficiálnu rozvojovú pomoc. 5. Záver Diskusie so spoluzákonodarcami budú pokračovať po druhom čítaní s cieľom dosiahnuť konsenzuálne riešenie, ktoré by prednostne malo dať EP významné kontrolné práva, pokiaľ ide o súčasné viacročné programové obdobie, pre nasledujúce obdobie by nechalo otvorené možnosti vrátane možnosti uplatňovania delegovaných aktov pri plnom dodržiavaní kritérií ustanovených v článku 290 ZFEÚ.